**Ministru kabineta noteikumu projekta “Grozījumi Ministru kabineta 2020. gada 29. septembra noteikumos Nr. 602 “Nekustamā īpašuma darījumu starpnieka profesionālās darbības civiltiesiskās atbildības apdrošināšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2020. gada 29. septembra noteikumos Nr. 602 “Nekustamā īpašuma darījumu starpnieka profesionālās darbības civiltiesiskās atbildības apdrošināšanas noteikumi”” (turpmāk – MK Noteikumu projekts) sagatavots pēc Ekonomikas ministrijas iniciatīvas, lai precizētu normatīvā akta normas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 29. septembra noteikumi Nr. 602 “Nekustamā īpašuma darījumu starpnieka profesionālās darbības civiltiesiskās atbildības apdrošināšanas noteikumi” (turpmāk – MK Noteikumi Nr.602) tika izstrādāti, pamatojoties uz Nekustamā īpašuma darījumu starpnieku darbības likuma (turpmāk – Likums) 9. panta trešo daļu.2020. gada 1. augustā stājās spēkā Likums, kas paredz regulēt nekustamā īpašuma darījumu starpnieku (turpmāk – starpnieki) profesionālās darbības tiesiskos pamatus un nodrošināt šo personu profesionālās darbības uzraudzību, lai novērstu noziedzīgi iegūtu līdzekļu legalizāciju, terorisma un proliferācijas finansēšanu un sekmētu stabilu, drošu un uzticamu starpniecības pakalpojumu sniegšanu. Saskaņā ar Likuma 9. panta trešo daļu starpnieks apdrošina savas profesionālās darbības civiltiesisko atbildību. Starpnieka civiltiesiskās atbildības apdrošināšanas kārtība ir noteikta MK Noteikumos Nr.602. MK Noteikumi Nr.602 paredz, ka civiltiesiskās atbildības apdrošināšanas līgumu var noslēgt individuāli (attiecībā uz fizisku personu) starp vienu starpnieku un apdrošinātāju vai kolektīvi (attiecībā uz juridisku personu vai personālsabiedrību), iekļaujot tajā vienlaikus vairākus starpniekus, kuri strādā juridiskajā personā vai personālsabiedrībā. Ekonomikas ministrija ir saņēmusi civiltiesiskās atbildības apdrošināšanas polises (attiecībā uz juridisku personu vai personālsabiedrību), kurās MK noteikumu Nr.602 4. punkts tiek tulkots atšķirīgi. Proti, civiltiesiskās atbildības apdrošināšanas polisē kā apdrošinātais dažos gadījumos ir norādīta juridiskā persona, citos – fiziska persona/as. MK Noteikumu projekts paredz precizēt MK Noteikumu Nr.602 4. punktu, nosakot, ka starpnieks kā juridiskā persona vai personālsabiedrība atbildības apdrošināšanas līgumu slēdz starp vienu starpnieku un apdrošinātāju vai kolektīvi, iekļaujot tajā vienlaikus vairākus starpniekus, kuri juridiskās personas vai personālsabiedrības vārdā sniedz nekustamā īpašuma darījumu starpniecības pakalpojumus.MK Noteikumi Nr.602 paredz, ka minimālais starpnieka profesionālās darbības civiltiesiskās atbildības apdrošināšanas limits ir 50 000 *euro* gadā. Nodrošinot praktisku starpnieku reģistrēšanu, Ekonomikas ministrija ir saņēmusi starpnieku (juridiskās personas vai personālsabiedrības) civiltiesiskās atbildības apdrošināšanas polises ar dažādiem civiltiesiskās atbildības apdrošināšanas limitiem. Proti, ja juridiskās personas vai personālsabiedrības vārdā nekustamā īpašuma darījumu starpniecības pakalpojumus sniedz divas fiziskās personas, tad praksē ir saņemtas civiltiesiskās atbildības apdrošināšanas polises ar limitu 50 000 *euro* gadā, citā 100 000 *euro* gadā.Ņemot vērā minēto, MK Noteikumu projekts precizē MK Noteikumu Nr.602 6. punktu, nosakot, ka starpnieka (juridiskā persona vai personālsabiedrība) minimālais starpnieka profesionālās darbības civiltiesiskās atbildības apdrošināšanas limits – 50 000 *euro* gadā par katru fizisko personu, kura juridiskās personas vai personālsabiedrības vārdā sniedz nekustamā īpašuma darījumu starpniecības pakalpojumus. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz nekustamā īpašuma darījumu starpniekiem – privātpersonām, kas sniedz nekustamā īpašuma darījumu starpniecības pakalpojumus. Laika posmā no 2020. gada 1. augusta līdz 2021. gada 7. jūlijam nekustamā īpašuma darījumu reģistrā ir reģistrēti 296 starpnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu, jo regulējums pēc būtības nemaina pienākumus.Projektā ietvertā tiesiskā regulējuma īstenošana tiks nodrošināta esošo resursu ietvaros un neprasa papildus resursus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |
| --- | --- |
|  | **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā izsludināšanas Valsts sekretāru sanāksmē ievietots Ekonomikas ministrijas tīmekļvietnē. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, noteikumu projekts 2021. gada 19.jūlijā ievietots Ekonomikas ministrijas tīmekļvietnē https://www.em.gov.lv/lv/diskusiju-dokumenti un sabiedrības pārstāvjiem atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam ir tiesības sniegt rakstveida viedokli. |
| 3. | Sabiedrības līdzdalības rezultāti | Nav. |
| 4. | Cita informācija | Pēc noteikumu pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē [www.likumi.lv](http://www.likumi.lv). Informācija par izmaiņām tiks ietverta Ekonomikas ministrijas tīmekļa vietnē sadaļā “Nekustamā īpašuma darījumu starpnieku reģistrs”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. Netiek radīta ietekme uz institūcijas cilvēkresursiem. |
| 3. | Cita informācija | Nav. |

**Ekonomikas ministrs J. Vitenbergs**

Vīza:

**Valsts sekretārs E. Valantis**